**Årsrapport for IEA-aktiviteter, 2019**

**Årsrapporten er utfylt av (navn)**:Åse Slagtern

**Dato for utfylling**:17. Mars 2020

**Tittel på Technology Collaboration Program (TCP)**: IEAGHG; IEA Greenhouse Gas R&D Programme

Norsk representant i Executive Committee (Ex.Co.): Åse Slagtern, Forskningsrådet (vice chair)

**Norsk vara (alternate) i Ex.Co**.: Hans Jørgen Vinje, Gassnova (delegat)

**Er det noen fra Norge som er Operating Agent i TCP'et**? Nei

**OM NORSK DELTAGELSE I "DITT" IMPLEMENTING AGREMEENT:**

1. **Hvordan organiseres arbeidet i TCP'et og hvordan er finansieringen (cost sharing, task sharing eller annet)**?

*IEAGHG er organisert gjennom medlemskap fra både land og selskaper, totalt 36 medlemmer. Det er 18 medlemsland inkl. Opec og EU-kommisjonen. Nederland ble nytt medlemland i 2019. I tillegg sponses IEAGHG av 18 industrisponsorer. Medlemsavgift og sponsormidler gjør at det er mulig å gjennomføre flere studier. Studiene blir delvis gjennomført av sekretariatet i tillegg til at det kjøpes inn ressurser fra selskaper og forskningsmiljøer som jobber innen CO2-håndtering. I tillegg deltar og organiserer sekretariatet flere internasjonale konferanser og nettverksmøter. Sekretariatet deltar i flere viktige internasjonale fora innen CCS og formidler kunnskap og nyheter om CCS både gjennom rapporter, presentasjoner og review artikler og nyhetsartikler. Norge betaler ca 170kNOK pr år for medlemskapet og sekretariatet er lokalisert utenfor London.*

*John Gale har vært General Manager for TCP'en mer enn 10 år. I 2019 gikk han av med pensjon og Tim Dixon ble nye General Manager for IEAGHG.*

1. **Undertegnede, og Hans Jørgen Vinje, Gassnova (norsk Ex.Co. repr.) har deltatt i** 2 **av** 2  **Ex.Co. møter i 2019.**
2. **Er det laget norske referater som er sendt OED, Forskningsrådet, Enova og/eller andre**?

*Det lages referater fra møtene som publiseres på CLIMIT sin programside i Forskningsrådet og på* [*www.climit.no*](http://www.climit.no)*. Det sendes informasjon om møtene på e-mail til en gruppe. Rapportene som lages omtales og publiseres på* [*www.climit.no*](http://www.climit.no)*. I tillegg holdes det interne seminar for gjennomgang av rapportene (Gassnova og Forskningsrådet).* [*IEAGHG*](https://ieaghg.org/) *har også egen nettside.*

*Vårens møte:* [*https://climit.no/nyheter/reiserapport-fra-internasjonale-ccs-moter/*](https://climit.no/nyheter/reiserapport-fra-internasjonale-ccs-moter/)

*Høstens møte:* [*https://climit.no/nyheter/spennende-program-pa-arets-ieaghg-exco/*](https://climit.no/nyheter/spennende-program-pa-arets-ieaghg-exco/)

1. **Norsk deltagelse i prosjekter (navn på tasks/annexes/working groups etc.) inkl. navn på deltakende institusjoner, ansvarlige personer og rolle**:

*IEAGHG utgir flere rapporter hvert år. IEAGHG er ansvarlig og prosjektledere for studiene. Det kjøpes inn kontraktorer som gjennomfører studiene. Norske miljøer har ikke vært så mye med, noe som kanskje skyldes at dette ikke er store forskningsstudier. Tel-Tek (nå SINTEF) var imidlertid kontraktor på "Cutting capture cost in process industries" (CO2stCap).*

1. **Trekk frem eventuelle viktige resultater i programmet**:

*IEAGHG produserer solide rapporter som publiseres til informasjon for CLIMIT aktører. Ved flere anledninger får vi forespørsel om disse rapportene og vi videreformidler disse når vi mener de kan være av spesiell interesse for noen. Uansett publiseres de på* [*www.climit.no*](http://www.climit.no) *etter hvert som de kommer ut. Generet publiseres de på IEAGHG sine sider etter noen måneder. Ofte presenteres resultatene fra rapportene av IEAGHG sekretariatet webinarer, på konferanser og også publisert som artikler. CLIMIT sekretariatet gjennomgår også en del av rapportene som er del av intern oppdatering.* [*IEAGHG*](https://ieaghg.org/) *har også egen nettside. Det siste året har IEAGHG gjort relevant arbeid i forhold til CO2 håndtering i industrien, bioenergi og CO2 fangst, høyere fangstrate, sikker og redusert risiko i forbindelse med lagring.*

*Konferanser og nettverk som IEAGHG gjennomfører er av stor betydning for kunnskapsdeling og formidling av CO2 håndtering. IEAGHG arrangerer blant annet hvert annet år den viktigte konferansen innen CO2-hånderinng. Siden den største konferanseserien GHGT som arrangeres annet hvert år ble avholdt i 2018 har man i 2019 gjennomført de mindre konferansene og nettverkene som er mer faglig fokusert. Blant annet ble "Post Combustion" konferansen gjennomført i september i Kyoto. Flere norske innlegg ble gitt. I august var det kombinert nettwerksworkshop på monitorering, miljø og forkastninger. I juli var det kost-nettverksmøte i USA, California. Mer info om disse møtene og andre tidligere arrangementer, finnes på sidene til* [*IEAGHG*](https://ieaghg.org/)*.*

*IEAGHG sekretariatet deltar også inn i fora som CSLF, Mission Innovation, CCS arrangementer på COP-møtene i forbindelse med klimaavtalene og ISO- arbeid. Resultatene fra IEAGHG rapportene brukes som kunneskap inn i disse foraene.*

1. **Hvor lenge er det igjen av den godkjente perioden for dette TCP**?

*GHG TCP ble fornyet og godkjent av IEA ETN i 2016 for ytterligerei 5 nye år, dvs til 2021. I 2019 er det derfor jobbet mye med en langtidsstartgi for IEAGHG som vil være utgangspunktet for en søknad om en ny 5 års periode. I den nye stratgien blir det mer fokus på industri, bruk av CO2 og også DAC (Direct Air Capture)*

1. **Hvordan vurderer du/dere dette programmets fremtid og hvor viktig er det at Norge fortsatt er med. Planlegges det nye prosjekter/tasks som Norge bør være med i**?

*IEAGHG er viktig og underbygger den norske satsningen på CO2 håndtering. IA’en er over 20 år, og har gjennomført mange viktige tekniske studier som trengs videre til implementeringen av CCS. De er en viktig bidragyter for å samle fakta og informasjon om CO2 håndtering i bidra med faktakunnskap i forbindelse med politisk arbeid som f.eks. FNs Klimapanel. To fra IEAGHG sekretariatet bidro med kommentarer for å rette faktafeil om CO2-håndtering i IPCC rapporten som kom ut i 2018. Det jobbes nå med en ny IPCCS rapport AS6 som vil komme ut i 2020. Sekretariatetet vil sikkert bidra inn der også.*

*Samarbeidet med andre organsisasjoner som jobber innen CO2-håndteringer er av stor betydning for både utvikling av CO2-håndteringsteknologi, forståelsen rundt dette og implementering av CO2-håndtering globalt. IEAGHG har etablert seg som en organisasjon med unik kompetanse og bidrar med kunnskap globalt.Spesielt nyttig er rapporter, informasjonpapere og konferanser som de har ansvar for.*

*Norske forskningsinstitutter har bidratt på gjennomføring av studier, selv om det ikke er så ofta. De norske delegatene informerer på møtene om kompetansen som finnes i norske miljøer. De norske miljøene kan være med å by på internasjonal anbudskonkurranse på studier*

*Det som blir spennde framover er å sørge for at IEAGHG fortsetter å være relevant for implementering av CO2 håndtering i industri og energisektoren og at det ikke blir for mye fokus på bruk av CO2, Bio-energi med CCS og DAC. Spesielt bruk av CO2 og DAC har mindre betydning som et klimatiltak. IEAGHG kan imidlertid bidra til å skaffe nøytral informasjon om betydningen av disse teknologiene.*

*Se også pkt 4 og 5*

**ANNET**

1. **Andre opplysninger**: